મુખ્યમંત્રી વિજય રૂપાણીએ ઈઝરાયેલમાં વસતાં ગુજરાતી અને ભારતીય પરિવારોની મુલાકાત લીધી હતી. મુખ્યમંત્રીએ જણાવ્યું હતું કે, ઈઝરાયેલે કરેલી કૃષિક્રાંતિને ગુજરાતી ડેલિગેશને નિહાળી છે. ગુજરાતમાં તેનો વિનિયોગ કરવાની દિશામાં ફળદાયી વિચાર-વિમર્શ કરાયો છે. જેનાથી પ્રગતિના નવા દ્વાર ખુલશે. તેમણે ગુજરાતની વિકાસયાત્રાના નવા પરિમાણો અને સુજલામ્ સુફલામ્ જળ અભિયાનથી ૧૨,૦૦૦ લાખ ઘન ફૂટ પાણી સંગ્રહ કરી શકાય તેવા જન આંદોલનની પણ વિગતો આપી હતી. તેમણે એમ પણ કહ્યું હતું કે, ગુજરાત સરકારે, સાયબર ક્રાઈમને નાથવા ચાર સાયબર સિક્યુરિટી પોલીસ સ્ટેશનો કાર્યરત કર્યા છે. મોટાભાગના શહેરોને સીસીટીવી નેટવર્કથી સજ્જ કરાયા છે.